CELEX: 32019D1817
Language: bg
Date: 2019-09-18 00:00:00
Title: Решение (ЕС) 2019/1817 на Европейския парламент и на Съвета от 18 септември 2019 година за мобилизиране на средства от фонд „Солидарност“ на Европейския съюз за оказване на помощ на Румъния, Италия и Австрия

7.11.2019   
               
               
                  BG
               
               
                  Официален вестник на Европейския съюз
               
               
                  L 287/1
               
            
         РЕШЕНИЕ (ЕС) 2019/1817 НА ЕВРОПЕЙСКИЯ ПАРЛАМЕНТ И НА СЪВЕТА
         от 18 септември 2019 година
         за мобилизиране на средства от фонд „Солидарност“ на Европейския съюз за оказване на помощ на Румъния, Италия и Австрия
         ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
         като взеха предвид Договора за функционирането на Европейския съюз,
         като взеха предвид Регламент (ЕО) № 2012/2002 на Съвета от 11 ноември 2002 г. за създаване на фонд „Солидарност“ на Европейския съюз (1), и по-специално член 4, параграф 3 от него,
         като взе предвид Междуинституционалното споразумение от 2 декември 2013 г. между Европейския парламент, Съвета и Комисията относно бюджетната дисциплина, сътрудничеството по бюджетни въпроси и доброто финансово управление (2), и по-специално точка 11 от него,
         като взеха предвид предложението на Европейската комисия,
         като имат предвид, че:
         
                     (1)
                  
                  
                     Фонд „Солидарност“ на Европейския съюз (наричан по-долу „Фондът“) има за цел да се осигури възможност на Съюза да реагира по бърз, ефективен и гъвкав начин на извънредни ситуации с цел да се покаже солидарност с населението на регионите, засегнати от природни бедствия.
                  
               
                     (2)
                  
                  
                     Съгласно член 10 от Регламент (ЕС, Евратом) № 1311/2013 на Съвета максималната годишна сума, която Фондът не трябва да надхвърля, е 500 000 000 EUR (по цени от 2011 г.) (3).
                  
               
                     (3)
                  
                  
                     На 7 септември 2018 г. Румъния подаде заявление за мобилизиране на средства от Фонда след екстремни метеорологични събития, предизвиквали масови наводнения.
                  
               
                     (4)
                  
                  
                     На 20 декември 2018 г. Италия подаде заявление за мобилизиране на средства от Фонда след екстремни метеорологични явления.
                  
               
                     (5)
                  
                  
                     На 14 януари 2019 г. Австрия подаде заявление за мобилизиране на средства от Фонда след екстремни метеорологични явления.
                  
               
                     (6)
                  
                  
                     Заявленията, подадени от Румъния, Италия и Австрия отговарят на условията за отпускане на средства от Фонда, определени в член 4 от Регламент (ЕО) № 2012/2002.
                  
               
                     (7)
                  
                  
                     Поради това следва да бъдат мобилизирани средства от Фонда, за да се предостави финансова помощ на Румъния, Италия и Австрия.
                  
               
                     (8)
                  
                  
                     За да се сведе до минимум времето за мобилизиране на средства от Фонда, настоящото решение следва да се прилага от датата на приемането му,
                  
               ПРИЕХА НАСТОЯЩОТО РЕШЕНИЕ:
         
            Член 1
            В рамките на общия бюджет на Съюза за финансовата 2019 година от фонд „Солидарност“ на Европейския съюз се мобилизират средства под формата на бюджетни кредити за поети задължения и за плащания, както следва:
            
                        а)
                     
                     
                        сумата от 8 192 300 EUR, която се предоставя на Румъния;
                     
                  
                        б)
                     
                     
                        сумата от 277 204 595 EUR, която се предоставя на Италия;
                     
                  
                        в)
                     
                     
                        сумата от 8 154 899 EUR, която се предоставя на Австрия.
                     
                  
         
            Член 2
            Настоящото решение влиза в сила в деня на публикуването му в Официален вестник на Европейския съюз.
            
            То се прилага от 18 септември 2019 г.
         
         
            Съставено в Страсбург на 18 септември 2019 година.
            
               
                  За Европейския парламент
               
               
                  Председател
               
               D. M. SASSOLI
            
            
               
                  За Съвета
               
               
                  Председател
               
               T. TUPPURAINEN
            
         
         
            (1)  ОВ L 311, 14.11.2002 г., стр. 3.
         
            (2)  ОВ C 373, 20.12.2013 г., стр. 1.
         
            (3)  Регламент (ЕС, Евратом) № 1311/2013 на Съвета от 2 декември 2013 г. за определяне на многогодишната финансова рамка за годините 2014 – 2020 (ОВ L 347, 20.12.2013 г., стр. 884).